CELEX: 62009TN0096
Language: el
Date: 2009-03-10 00:00:00
Title: Υπόθεση T-96/09: Προσφυγή, της 10ης Μαρτίου 2009 — UCAPT κατά Συμβουλίου

18.4.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 90/37
            
         Προσφυγή της 10ης Μαρτίου 2009 — UCAPT κατά Συμβουλίου
   (Υπόθεση T-96/09)
   2009/C 90/57
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Union de Coopératives Agricoles des Producteurs de Tabac de France (UCAPT) (Παρίσι, Γαλλία) (εκπρόσωποι: B. Peignot και D. Garreau, δικηγόροι)
   
      Καθού: Συμβούλιο της Ευρωπαϊκής Ένωσης
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει τον κανονισμό (ΕΚ) 73/2009, της 19ης Ιανουαρίου 2009, σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς, για την τροποποίηση των κανονισμών (ΕΚ) 1290/2005, (ΕΚ) 247/2006, (ΕΚ) 378/2007 και για την κατάργηση του κανονισμού (ΕΚ) 1782/2003,
            
         
               —
            
            
               να καταδικάσει το Συμβούλιο στα δικαστικά έξοδα ύψους 10 000 ευρώ.
            
         
      Ισχυρισμοί και κύρια επιχειρήματα
   
   Με την υπό κρίση προσφυγή, η προσφεύγουσα ζητεί την ακύρωση του κανονισμού 73/2009 του Συμβουλίου (1), σχετικά με τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής, το άρθρο 135 του οποίου προβλέπει μείωση, από το οικονομικό έτος 2011, του ύψους των άμεσων ενισχύσεων για τον καπνό σε ποσοστό 50 % του επιπέδου της μέσης χορηγηθείσας κατά τα έτη 2000, 2001 και 2002 ενισχύσεως. Μια τέτοια μείωση προέβλεπε ήδη το άρθρο 143ε του κανονισμού 1782/2003 (2).
   Η προσφεύγουσα προβάλλει τέσσερις λόγους ακυρώσεως, προς στήριξη της προσφυγής της, αντλούμενους από:
   
               —
            
            
               παράβαση τύπου, καθόσον πριν την έκδοση του προσβαλλόμενου κανονισμού δεν πραγματοποιήθηκε μελέτη εκτιμήσεως των επιπτώσεων της μεταρρυθμίσεως του καθεστώτος ενισχύσεων στον τομέα του καπνού,
            
         
               —
            
            
               κατ’ ακουλουθία, κατάχρηση εξουσίας,
            
         
               —
            
            
               παραβίαση της αρχής της αναλογικότητας, καθόσον η μείωση των άμεσων ενισχύσεων κατά 50 % δεν αποτελεί κατάλληλο μέτρο για την επίτευξη των επιδιωκομένων δια της μεταρρυθμίσεως του καθεστώτος ενισχύσεων στον τομέα του καπνού δύο σκοπών, ήτοι της εξισώσεως των τιμών προς αυτές της παγκόσμιας αγοράς και της προωθήσεως μέτρων αναδιαρθρώσεως για τις περιοχές παραγωγής καπνού στο πλαίσιο των προγραμμάτων αγροτικής ανάπτυξης,
            
         
               —
            
            
               παράβαση του άρθρου 33 ΕΚ, στο μέτρο που ο προσβαλλόμενος κανονισμός δεν λαμβάνει υπόψη ορισμένους σκοπούς της κοινής γεωργικής πολιτικής, ήτοι την εξασφάλιση δίκαιου βιοτικού επιπέδου στον γεωργικό πληθυσμό και τη σταθεροποίηση των αγορών.
            
         
      (1)  Κανονισμός (ΕΚ) 73/2009 του Συμβουλίου, της 19ης Ιανουαρίου 2009, σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς, για την τροποποίηση των κανονισμών (ΕΚ) 1290/2005, (ΕΚ) 247/2006, (ΕΚ) 378/2007 και για την κατάργηση του κανονισμού (ΕΚ) 1782/2003 (ΕΕ L 30, σ. 16).
   
      (2)  Κανονισμός (ΕΚ) 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς και για την τροποποίηση των κανονισμών (ΕΟΚ) 2019/93, (ΕΚ) 1452/2001, (ΕΚ) 1453/2001, (ΕΚ) 1454/2001, (ΕΚ) 1868/94, (ΕΚ) 1251/1999, (ΕΚ) 1254/1999, (ΕΚ) 1673/2000, (ΕΟΚ) 2358/71 και (ΕΚ) 2529/2001 (ΕΕ L 270, σ. 1)